Tikkurila mukana Pinta 2014 -ammattimessuilla

Teollisen pintakäsittelyn ja korroosioneston ammattilaiset kokoontuvat 6.–8.5.2014 Helsingin Messukeskukseen Pinta 2014 -messuille. Rekisteröityneet kävijät pääsevät sisään veloituksetta. Tikkurila Oyj:n osasto sijaitsee hallissa 6, ja sen numero on 6k81.

Tikkurila esittelee messuilla ProHouse 15 -konseptia, jonka avulla puurakenteinen kerrostalokin valmistuu entistä nopeammin. Käsittelemällä puuelementit teollisesti hallituissa olosuhteissa minimoidaan rakennuspaikalla tehtävä maalaustyö ja voidaan saavuttaa jopa 15 vuoden huoltomaalausväli.

Lattiaurakoitsijoille on tarjolla kaksi liuotteetonta uutuustuotetta: sävytettävä Temafloor PU polyuretaanipinnoite ja harmaa Temafloor PU 600 elastinen polyuretaanipinnoite. Molemmat soveltuvat uusille ja vanhoille betoni- ja asvalttilattioille, joihin kohdistuu mekaanista tai kemiallista rasitusta. Elastisuuden ansiosta pinnasta tulee "hiljainen".

Lisäksi Tikkurilan osastolla on mahdollista verrata toisiinsa liuote- ja vesiohenteisilla tuotteilla käsiteltyjä näytepalasia, niin puisia kuin metallisia. Asiantuntijamme kertovat mielellään parhaista tuotteista ja menetelmistä kuhunkin käyttötarkoitukseen.

**Lisätietoja:**

Tikkurila Oyj

Maria Kalliorinne, markkinointikoordinaattori, BU Finland

Puh. 020 191 2138, matkapuh. 050 3114420

S-posti [maria.kalliorinne(at]tikkurila.com](mailto:maria.kalliorinne@tikkurila.com)

[www.tikkurila.fi/teollisuus](http://www.tikkurila.fi/teollisuus)

[www.tikkurila.fi/prohouse](http://www.tikkurila.fi/prohouse)

www.pintafair.fi

Tikkurila on jo 150 vuoden ajan tarjonnut kuluttajille ja ammattilaisille helppokäyttöisiä ja kestäviä ratkaisuja pintojen suojaamiseen ja kaunistamiseen. Tikkurila haluaa olla johtava maaliyhtiö Pohjoismaissa sekä Venäjällä ja muissa valituissa Itä-Euroopan maissa.